CELEX: 32007D0609
Language: mt
Date: 2007-09-10 00:00:00
Title: 2007/609/KE: Deċiżjoni tal-Kummissjoni ta’ l- 10 ta’ Settembru 2007 dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Azores u Madeira (notifikata taħt id-dokument numru C(2007) 4140)

15.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 242/20
            
         DEĊIŻJONI TAL-KUMMISSJONI
   ta’ l-10 ta’ Settembru 2007
   dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Azores u Madeira
   (notifikata taħt id-dokument numru C(2007) 4140)
   (It-testi bil-Franċiż u bil-Portugiż biss huma awtentiċi)
   (2007/609/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikoltura fir-reġjuni l-aktar 'il-bogħod ta’ l-Unjoni (1) u b’mod partikolari t-tieni sentenza ta’ l-ewwel sottoparagrafu ta’ l-Artikolu 17(3),
   Billi:
   
               (1)
            
            
               Is-saħħa tal-pjanta ta’ l-uċuħ ta’ l-art agrikoli f’dipartimenti Franċiżi barra mill-pajjiż, fl-Azores u Madeira hija soġġetta għal problemi partikolari assoċjati mal-klima u l-ispeċifiċità ta’ organiżmi ta’ ħsara preżenti f’dawn ir-reġjuni. L-Istati Membri kkonċernati adottaw programmi ddisinjati sabiex jikkontrollaw dawn l-organizmi.
            
         
               (2)
            
            
               Regoli ġodda għall-kontribuzzjonijiet Komunitarji għal miżuri dwar is-saħħa tal-pjanti fir-reġjuni l-aktar imbiegħda ta’ l-Unjoni kienu adottati bir-Regolament (KE) Nru 247/2006. Konsegwentement, fir-rigward tad-dipartimenti Franċiżi barra mill-pajjiż, fl-Azores u Madeira, il-miżuri li għalihom huwa disponibbli l-finanzjament tal-Komunità u l-ispiża eliġibbli għandhom jerġħu jiġu mfissra.
            
         
               (3)
            
            
               Id-Deċiżjoni tal-Kummissjoni 93/522/KEE tat-30 ta’ Settembru 1993 dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Azores u Madeira (2) għandha għalhekk tiġi mibdula.
            
         
               (4)
            
            
               Id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti jew prodotti tal-pjanti u kontra t-tixrid tagħhom ġewwa l-Komunità (3) tistipula miżuri protettivi kontra l-introduzzjoni fil-Komunità ta’ organiżmi ta’ ħsara għall-pjanti jew prodotti ta’ pjanti u kontra t-tixtrid tagħhom fil-Komunità.
            
         
               (5)
            
            
               Id-Deċiżjoni 93/522/KEE għandha għalhekk titħassar.
            
         
               (6)
            
            
               Il-miżuri previsti f’din id-Deċiżjoni huma konformi ma’ l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Il-miżuri fil-programmi għall-kontroll ta’ organiżmi ta’ ħsara fid-dipartimenti Franċiżi barra mill-pajjiż, fl-Azores u Madeira li huma eliġibbli għal finanzjament Komunitarju, skond l-Artikolu 17(1) tar-Regolament (KE) Nru 247/2006, huma definiti fl-Anness ta’ din id-Deċiżjoni.
   Tali miżuri għandhom jorbtu mal-programmi kollha għall-kontroll ta’ organiżmi ta’ ħsara, jew parti minnhom, fi ħdan it-tifsira ta’ l-Artikolu 2(1)(e) tad-Direttiva 2000/29/KE.
   Artikolu 2
   Id-Deċiżjoni 93/522/KEE hija mħassra.
   Referenzi għad-Deċiżjoni mħassra għandhom jiġu interpretati bħala referenzi għal din id-Deċiżjoni.
   Artikolu 3
   Din id-Deċiżjoni għandha tapplika mill-1 ta’ Jannar 2007.
   Artikolu 4
   Din id-Deċiżjoni hija indirizzata lir-Repubblika Franċiża u r-Repubblika Portugiża.
   
      Magħmula fi Brussell, 10 ta’ Settembru 2007
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 42, 14.2.2006, p. 1. Ir-Regolament kif emendat bir-Regolament (KE) Nru 2013/2006 (ĠU L 384, 29.12.2006, p. 13).
   
      (2)  ĠU L 251, 8.10.1993, p. 35. Id-Deċiżjoni kif emendata bid-Deċiżjoni 96/633/KE (ĠU L 283, 5.11.1996, p. 58).
   
      (3)  ĠU L 169, 10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2007/41/KE (ĠU L 169, 29.6.2007, p. 51).
   
      ANNESS
      MIŻURI ELIĠIBBLI U SPIŻA
      PARTI A
      Miżuri Eliġibbli
      
               
                  (1)
               
               
                  Miżuri li għandhom x’jaqsmu ma’ għarfien dwar is-sitwazzjoni fitosanitarja lokali:
                  
                              (a)
                           
                           
                              studji u stħarriġ uffiċjali sabiex jinkiseb għarfien aħjar dwar is-sitwazzjoni lokali fir-rigward ta’ organiżmi ta’ ħsara:
                              
                                          (i)
                                       
                                       
                                          deskrizzjoni ta’ organiżmi ta’ ħsara,
                                       
                                    
                                          (ii)
                                       
                                       
                                          valutazzjoni ta’ l-impatt ekonomiku ta’ organiżmi ta’ ħsara,
                                       
                                    
                                          (iii)
                                       
                                       
                                          valutazzjoni tar-riskju ta’ evoluzzjoni ta’ organiżmi ta’ ħsara;
                                       
                                    
                        
                              (b)
                           
                           
                              studji u stħarriġ sabiex tinżamm sorveljanza ta’ żoni li għandhom jiġu mħarsa kontra l-introduzzjoni ta’ organiżmi ta’ ħsara;
                           
                        
            
               
                  (2)
               
               
                  miżuri preventivi kontra organiżmi ta’ ħsara għall-pjanti u prodotti tal-pjanti:
                  
                              (a)
                           
                           
                              miżuri preventivi meħuda fir-rigward ta’ pjanti, prodotti tal-pjanti u oġġetti oħrajn suspettati li huma kkontaminati;
                           
                        
                              (b)
                           
                           
                              verifiki ta’ farms maħsuba sabiex jiżguraw il-konformità ta’ pjanti u prodotti tal-pjanti mar-rekwiżiti fitosanitarji;
                           
                        
                              (c)
                           
                           
                              l-organizzazzjoni ta’ stħarriġ fitosanitarju uffiċjali u t-twissija lil netwerks kontra l-kontaminazzjoni ta’ uċuħ ta’ l-art minn organiżmi ta’ ħsara;
                           
                        
                              (d)
                           
                           
                              esperimenti uffiċjali fil-laboratorju jew fuq l-art sabiex jinstabu mezzi kif tista’ tiġi evitata jew limitata l-ħsara kkawżata minn organiżmi ta’ ħsara:
                              
                                          (i)
                                       
                                       
                                          riċerka dwar varjetajiet reżistenti,
                                       
                                    
                                          (ii)
                                       
                                       
                                          riċerka dwar metodi ta’ kontroll kimiku jew bijoloġiku jew metodi profilattiċi,
                                       
                                    
                                          (iii)
                                       
                                       
                                          studji dwar il-bijoloġija ta’ organiżmi ta’ ħsara;
                                       
                                    
                        
                              (e)
                           
                           
                              studji dwar it-titjib ta’ metodi ta’ dijanjosi għal organiżmi ta’ ħsara;
                           
                        
            
               
                  (3)
               
               
                  miżuri ta’ kura kontra organiżmi ta’ ħsara għall-pjanti u prodotti tal-pjanti:
                  
                              (a)
                           
                           
                              l-implimentazzjoni ta’ programmi uffiċjali għal kontroll kollettiv ta’ organiżmi li huma ta’ ħsara għall-uċuħ ta’ l-art u flora naturali, inklużi l-foresti;
                           
                        
                              (b)
                           
                           
                              miżuri ta’ kura meħuda fir-rigward ta’ pjanti u prodotti tal-pjanti:
                              
                                          (i)
                                       
                                       
                                          qerda,
                                       
                                    
                                          (ii)
                                       
                                       
                                          fumigazzjoni, trattament,
                                       
                                    
                                          (iii)
                                       
                                       
                                          testijiet tal-laboratorju;
                                       
                                    
                        
            
               
                  (4)
               
               
                  miżuri ta’ appoġġ tekniku lil programmi għall-kontroll ta’ organiżmi ta’ ħsara għall-pjanti u l-prodotti tal-pjanti:
                  
                              (a)
                           
                           
                              it-tagħmir u t-tħaddim ta’ laboratorji li jwettqu dijanjosi jew li jistabbilixxu organiżmi ta’ ħsara għall-awtoritajiet uffiċjali tar-reġjuni l-aktar imbiegħda tal-Komunità.
                           
                        
                              (b)
                           
                           
                              kontribuzzjoni għat-twaqqif u t-tħaddim ta’ l-unitajiet ta’ produzzjoni għall-kontroll bijoloġiku;
                           
                        
                              (c)
                           
                           
                              kontribuzzjoni għat-twaqqif u t-tħaddim ta’ l-installazzjonijiet għall-fumigazzjoni u l-ħażna ta’ pjanti u prodotti tal-pjanti mibgħuta għal kontrolli tas-saħħa tal-pjanti;
                           
                        
                              (d)
                           
                           
                              taħriġ tekniku għall-persunal responsabbli għat-twettiq tal-programmi ta’ kontroll;
                           
                        
                              (e)
                           
                           
                              l-organizzazzjoni ta’ kampanji ta’ tagħrif uffiċjali għall-bdiewa jew persuni pubbliċi dwar metodi kollettivi u individwali għall-kontroll ta’ organiżmi ta’ ħsara, inklużi:
                              
                                          (i)
                                       
                                       
                                          twaqqif u żvilupp ta’ netwerks ta’ tagħrif filosanitarju (kwalunkwe għamla),
                                       
                                    
                                          (ii)
                                       
                                       
                                          organizzazzjoni ta’ sessjonijiet ta’ taħriġ għall-bdiewa,
                                       
                                    
                                          (iii)
                                       
                                       
                                          organizzazzjoni ta’ laqgħat ta’ tagħrif uffiċjali mal-bdiewa, persuni pubbliċi u organizzazzjonijiet milquta mill-programmi ta’ kontroll.
                                       
                                    
                        
            PARTI B
      Spiża Eliġibbli
      
               
                  (1)
               
               
                  spejjeż tal-persunal marbuta mal-forniment ta’ servizzi speċifiċi bħala parti mill-kuntratti dwar il-forniment ta’ servizzi;
               
            
               
                  (2)
               
               
                  oġġetti ta’ konsum u tagħmir użat għat-twettiq tal-miżuri;
               
            
               
                  (3)
               
               
                  xiri ta’ servizzi jew kiri ta’ mezzi ta’ trasport sakemm dawn ikunu meħtieġa għat-twettiq tal-miżuri.